stanford-oval/wikipedia huggingface dataset:
วัดดอนธาตุ
ประวัติ

วันดอนธาตุ หรือ วัดเกาะแก้วพระนอนคอนสวรรค์วิเวกพุทธกิจศาสนา เดิมเป็นเกาะกลางลำแม่น้ำมูล ชาวบ้านเรียกว่า เกาะดอนธาตุ ตั้งอยู่พื้นที่ระหว่างบ้านทรายมูล ตำบลทรายมูล และบ้านคันไร่ ตำบลคันไร่ อำเภอพิบูลมังสาหาร จังหวัดอุบลราชธานี เป็นเกาะกลางลำแม่น้ำมูลที่มีสภาพป่าไม้อุดมสมบูรณ์ มีต้นไม้ใหญ่ขึ้นปกคลุมหนาแน่นตามธรรมชาติ
ปี พ.ศ. 2481 หลวงปู่เสาร์ กนฺตสีโล พระอาจารย์ดี ฉนฺโน และคณะศิษย์ชาวอำเภอพิบูลมังสาหาร ได้ธุดงค์สำรวจเกาะแก่งน้อยใหญ่ในลำแม่น้ำมูลทางตอนใต้ของเมืองพิบูลมังสาหาร จนมาถึงเกาะดอนธาตุจึงได้ขึ้นพำนักปักกลดที่เกาะแห่งนี้ หลวงปู่เสาร์ กนฺตสีโล ได้ปรารภว่าอยากสร้าง เกาะดอนธาตุ แห่งนี้ขึ้นเป็นวัดป่ากรรมฐานเพราะมีความเหมาะสม จึงมอบหมายให้ พระอาจารย์ดี ฉนฺโน และคณะศรัทธาญาติโยมชาวอำเภอพิบูลมังสาหาร รับหน้าที่ดูแลการสร้างวัดและเสนาสนะขึ้น
ปี พ.ศ. 2482 หลวงปู่เสาร์ กนฺตสีโล ได้กำหนดเอาตรงลานบริเวณศาลาชั่วคราวในขณะนั้นเป็นที่สร้าง พระพุทธไสยาสน์ (พระนอน) โดยให้เหตุผลว่าตรงที่กำหนดจะสร้างพระนั้นเป็นพระธาตุอังคารพระบรมศาสดาแต่เดิมที่ทรุดลงไปและพังทลายแล้ว จึงได้ให้สร้างพระพุทธรูปปางไสยาสน์ครอบเอาไว้เป็นสัญลักษณ์สำหรับกราบไหว้บูชาต่อไป โดยมี พระอาจารย์ดี ฉนฺโน เป็นช่างปั้น พระพุทธไสยาสน์ (พระนอน) ในครั้งนี้ และต่อมา หลวงปู่เสาร์ กนฺตสีโล ได้ตั้งชื่อ เกาะดอนธาตุ แห่งนี้ว่า วัดเกาะแก้วพระนอนคอนสวรรค์วิเวกพุทธกิจศาสนา ครูบาอาจารย์ในสมัยนั้นเรียกสั้นๆว่า วัดเกาะแก้ว ต่อมากรมการศาสนาได้เปลี่ยนชื่อให้เป็น วัดดอนธาตุ ดังปรากฎในปัจจุบัน
ซึ่งในปัจฉิมวัยขององค์หลวงปู่เสาร์ กนฺตสีโล ได้พำนักจำพรรษา ณ วัดดอนธาตุ อำเภอพิบูลมังสาหาร จังหวัดอุบลราชธานี แห่งนี้เป็นวัดสุดท้าย ก่อนที่ท่านจะละสังขาร
มรณภาพในอิริยาบถนั่งกราบพระประธานครั้งที่ 3 ภายในพระอุโบสถวัดอำมาตยาราม อำเภอวรรณไวทยากร จังหวัดนครจัมปาศักดิ์ ประเทศไทย ในขณะนั้น (ปัจจุบันเป็นส่วนหนึ่งของแขวงจำปาศักดิ์ ประเทศลาว) เมื่อวันอังคาร แรม 3 ค่ำ เดือน 3 ปีมะเมีย ตรงกับวันที่ 3 กุมภาพันธ์ พ.ศ. 2485 สิริอายุ 82 ปี พรรษา 62 คณะศิษย์ได้เชิญศพของท่านกลับมา ณ วัดบูรพาราม อำเภอเมือง จังหวัดอุบลราชธานี และได้ทำพิธีฌาปนกิจในวันที่ 15 - 16 เมษายน พ.ศ. 2486
ปี พ.ศ. 2525 ได้รับพระราชทาน วิสุงคามสีมา ตามประกาศในราชกิจจานุเบกษา เล่ม 99 ตอนที่ 143 วันที่ 6 ตุลาคม พ.ศ. 2525
ปี พ.ศ. 2544 ได้ทำพิธีวางศิลาฤกษ์ เจดีย์พิพิธภัณฑ์ท่านพระอาจารย์เสาร์ กนฺตสีโล พระปรมาจารย์สายพระกรรมฐาน เมื่อวันที่ 25 มีนาคม พ.ศ. 2544 โดยมี ฯพณฯ พลอากาศตรี กำธน สินธวานนท์ องคมนตรี เป็นประธาน ซึ่งเจดีย์มีขนาดฐาน กว้าง 16 เมตร สูง 33 เมตร สัณฐานเจดีย์ รูปทรงเป็นรูปกรวย เอกลักษณ์สถาปัตยกรรมอิสาน ทรงแปดเหลี่ยม หมายถึง มรรคมีองค์แปด อันได้แก่ สัมมาทิฏฐิ สัมมาสังกัปปะ สัมมาวาจา สัมมากัมมันตะ สัมมาอาชีวะ สัมมาวายามะ สัมมาสติ สัมมาสมาธิ ต่อด้วยยอดเจดีย์ หมายถึง นิพพาน เป็นรูปกรวยกลมแหลมปิดด้วยทองอร่ามตาเป็นยอดสูงสุด เหนือสุดมีฉัตรทองปรกองค์พระเจดีย์อันสูงส่ง ควรแก่การสักการบูชา ภายในองค์เจดีย์เป็นห้องพิพิธภัณฑ์ มีแท่นศิลาหินอ่อนสีขาวบริสุทธิ์เป็นที่ประดิษฐานรูปหล่อ หลวงปู่เสาร์ กนฺตสีโล มีตู้กระจกแสดงอัฐิธาตุและอัฐบริขารเครื่องใช้ของหลวงปู่เสาร์ กนฺตสีโล
ปี พ.ศ. 2546 ได้มีพิธีพุทธาภิเษกและฉลองสมโภช เจดีย์พิพิธภัณฑ์ท่านพระอาจารย์เสาร์ กนฺตสีโล พระปรมาจารย์สายพระกรรมฐาน ในการนี้ได้เมตตาจากพระเดชพระคุณ พระธรรมวิสุทธิมงคล (บัว ญาณสมฺปนฺโน) เป็นประธานในพิธี เมื่อวันที่ 21 มีนาคม พ.ศ. 2546 ณ วัดดอนธาตุ ตำบลทรายมูล อำเภอพิบูลมังสาหาร จังหวัดอุบลราชธานี
ลำดับเจ้าอาวาส

นับตั้งก่อตั้งวัดภูเขาแก้ว สำนักวิปัสสนากรรมฐานแห่งนี้ มีเจ้าอาวาสดังรายนามต่อไปนี้
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | เริ่ม | สิ้นสุด | ตำแหน่ง |
| 1 | พระอาจารย์ดี ฉนฺโน | พ.ศ. 2481 | พ.ศ. 2482 | เจ้าอาวาส |
| 2 | หลวงปู่เสาร์ กนฺตสีโล | พ.ศ. 2482 | พ.ศ. 2485 | เจ้าอาวาส |
| 3 | หลวงปู่หนุน -ไม่ทราบฉายา- | พ.ศ. 2486 | พ.ศ. 2487 | เจ้าอาวาส |
| 4 | หลวงปู่เกษา -ไม่ทราบฉายา- | พ.ศ. 2488 | พ.ศ. 2489 | เจ้าอาวาส |
| 5 | หลวงปู่แย -ไม่ทราบฉายา- | พ.ศ. 2490 | พ.ศ. 2491 | เจ้าอาวาส |
| 6 | หลวงปู่แดง -ไม่ทราบฉายา- | พ.ศ. 2491 | พ.ศ. 2492 | เจ้าอาวาส |
| 7 | พระอาจารย์เหลื่อม -ไม่ทราบฉายา- | พ.ศ. 2492 | พ.ศ. 2503 | เจ้าอาวาส |
| 8 | หลวงปู่คำน้อย -ไม่ทราบฉายา- | พ.ศ. 2504 | พ.ศ. 2506 | เจ้าอาวาส |
| 9 | พระอาจารย์หอม  -ไม่ทราบฉายา- | พ.ศ. 2506 | พ.ศ. 2507 | รักษาการเจ้าอาวาส |
| 10 | พระครูพิบูลธรรมภาณ (โชติ อาภคฺโค) | พ.ศ. 2507 | พ.ศ.2517 | รักษาการเจ้าอาวาส |
| 11 | พระอาจารย์บุญเย็น โรจโน | พ.ศ. 2518 | พ.ศ. 2525 | เจ้าอาวาส |
| 12 | พระอาจารย์ทอง  -ไม่ทราบฉายา- | พ.ศ. 2526 | พ.ศ. 2529 | เจ้าอาวาส |
| 13 | หลวงปู่สมบูรณ์ ขนฺติโก | พ.ศ. 2530 | พ.ศ. 2549 | เจ้าอาวาส |
| 14 | พระอาจารย์พินิจ ปภสฺสโร | พ.ศ. 2550 | ปัจจุบัน | เจ้าอาวาส |

พระครูวิเวกพุทธกิจ (หลวงปู่ใหญ่เสาร์ กนฺตสีโล) พระปรมาจารย์สายพระกรรมฐาน
พระอาจารย์ดี ฉนฺโน เจ้าอาวาสรูปแรก
พระพุทธไสยาสน์ (พระนอน) ณ วัดดอนธาตุ อ.พิบูลมังสาหาร จ.อุบลราชธานี
วอลเลย์บอลหญิงชิงแชมป์นอร์เซกา 1985

| รายละเอียด |
| --- | --- |
ประเทศเจ้าภาพ:  สาธารณรัฐโดมินิกัน
วันที่: – ตุลาคม
ทีม: 10
ชนะเลิศ:  คิวบา (สมัยที่ 5th)
← ก่อนหน้าถัดไป →
วอลเลย์บอลหญิงชิงแชมป์นอร์เซกา 1985 (1985 Women's NORCECA Volleyball Championship) เป็นครั้งที่เก้าของการแข่งขัน ระหว่างเดือนตุลาคม ณ ซานติเอโก, สาธารณรัฐโดมินิกัน
ประเทศที่เข้าร่วม

เนเธอร์แลนด์แอนทิลลีส
แคนาดา
คิวบา
กัวเตมาลา
เฮติ
หมู่เกาะเวอร์จินของสหรัฐ
ปานามา
ปวยร์โตรีโก
สาธารณรัฐโดมินิกัน
สหรัฐ
วัดมหาสวัสดิ์นาคพุฒาราม

| วัดมหาสวัสดิ์นาคพุฒาราม |
| --- | --- |

ที่ตั้ง: ตำบลหอมเกร็ด อำเภอสามพราน จังหวัดนครปฐม 73110
นิกาย: มหานิกาย
เจ้าอาวาส: พระมหาวิจิตร กลฺยาณจิตฺโต ป.ธ.7
 สถานีย่อยพระพุทธศาสนา
วัดมหาสวัสดิ์นาคพุฒาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหอมเกร็ด อำเภอสามพราน จังหวัดนครปฐม มีพื้นที่ทั้งหมด 16 ไร่ 3 งาน 36 ตารางวา
วัดมหาสวัสดิ์นาคพุฒารามตั้งวัดเมื่อวันที่ 10 เมษายน พ.ศ. 2540 ได้รับพระราชทานวิสุงคามสีมาเมื่อวันที่ 6 เมษายน พ.ศ. 2542 โดยมีสองตายาย คือ ตานาคกับยายพุฒ (หุ้นสวัสดิ์) เป็นคนถวายพื้นที่ในการสร้างวัดจึงตั้งชื่อตามผู้ถวาย โดยมีหลวงพ่อพระเดชพระคุณ พระศีลาจารพิพัฒน์ (แจ่ม ธุวาโภ) เป็นประธานและเป็นผู้ก่อตั้งวัดมหาสวัสดิ์นาคพุฒาราม ต่อมาหลวงพ่อธรรมโมลี (สมศักดิ์ อุปสโม) ได้มีการก่อตั้งมหาวิทยาลัยจุฬาลงกรณ์วิทยาเขตบาฬีศึกษาพุทธโฆส และส่งเสริมให้ภิกษุสามเณรได้ศึกษาภาษาบาลีไปด้วย ต่อมา พ.ศ. 2564 ยุบรวมโรงเรียนพระปริยัติธรรม แผนกสามัญศึกษา วัดเสนหา เนื่องจากนักเรียนลดลง ไม่สามารถดำเนินการจัดการศึกษาต่อไปได้ เข้ากับโรงเรียนพระปริยัติธรรมมหาสวัสดิ์วิทยา วัดมหาสวัสดิ์นาคพุฒาราม
รายนามเจ้าอาวาส

พระครูธรรมธร ยอด สุจิตฺโต พ.ศ. 2541–2549
พระมหาโกมล กมโล ป.ธ.8 ,ผศ. พ.ศ. 2549–2552
พระมหาวิจิตร กลฺยาณจิตฺโต ป.ธ.7 พ.ศ. 2553
วัดศาลพันท้ายนรสิงห์

ระวังสับสนกับ วัดพันท้ายนรสิงห์
| วัดศาลพันท้ายนรสิงห์ |
| --- | --- |

ชื่อสามัญ: วัดศาลพันท้ายนรสิงห์, วัดพันท้ายนรสิงห์
ที่ตั้ง: ตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระครูสาครสิทธิวิมล
 สถานีย่อยพระพุทธศาสนา
วัดศาลพันท้ายนรสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดศาลพันท้ายนรสิงห์ ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีเนื้อที่ทั้งหมด 15 ไร่ โดยประมาณ
วัดศาลพันท้ายนรสิงห์ตั้งขึ้นเมื่อปี พ.ศ. 2550 ผู้สร้างวัดคือ พระครูปลัดชลอ วิมโล เจ้าอาวาสของวัดท่าซุง จังหวัดอุทัยธานี เดิมมีชื่อว่า วัดพันท้ายนรสิงห์ เปลี่ยนชื่อมาเป็น "วัดศาลพันท้ายนรสิงห์" เพื่อไม่ให้ซ้ำกับวัดอื่น โดยสำนักงานพระพุทธศาสนาแห่งชาติเห็นชอบเปลี่ยนชื่อวัดเมื่อวันที่ 29 ธันวาคม พ.ศ. 2552 ได้รับพระราชทานวิสุงคามสีมาเมื่อวันที่ 25 มีนาคม พ.ศ. 2554
ภายในวัดมีอุโบสถพระราชพรหมยานประดิษฐานพระประธาน สมเด็จพระสัมมาสัมพุทธเจ้าองค์ปฐม และมีรูปหล่อเกจิอาจารย์ชื่อดังหลายรูป เช่น หลวงพ่อปาน หลวงพ่อฤๅษีลิงดำ เป็นต้น มีศาลาการเปรียญสำหรับประกอบพิธีทางศาสนา เช่น ถวายสังฆทาน ที่วัดศาลพันท้ายนรสิงห์ยังมีแม่ชีมาถือศีลเป็นจำนวนมาก มีพระเจดีย์จุฬามณี เช่นเดียวกับที่วัดท่าซุง ที่ชั้นสองมีพระวิสุทธิเทพประดับด้วยกระจกประทับทั้งองค์นั่งห้อยพระบาทอยู่บนแท่น
วัดศรีโลหะราษฎร์บำรุง

| วัดศรีโลหะราษฎร์บำรุง |
| --- | --- |

ชื่อสามัญ: วัดศรีโลหะราษฎร์บำรุง, วัดตาเจ๊กโหละ,
ที่ตั้ง: ตำบลท่าม่วง อำเภอท่าม่วง จังหวัดกาญจนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีโลหะราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าม่วง อำเภอท่าม่วง จังหวัดกาญจนบุรี ที่ดินตั้งวัดมีเนื้อที่  41 ไร่ 2 งาน  67 ตารางวา
วัดศรีโลหะราษฎร์บำรุงสร้างเมื่อ พ.ศ. 2330 ในรัชสมัยพระบาทสมเด็จพระพุทธยอดฟ้าจุฬาโลก โดยชาวจีนชื่อ โหละ และชาวบ้านเรียกว่า วัดตาเจ๊กโหละ ตามชื่อผู้สร้าง ต่อมาพระศรีสวัสดิ์ ผู้ครองเมืองศรีสวัสดิ์ กาญจนบุรี ซึ่งมีหน้าที่เก็บส่วยให้หลวง ได้มาตั้งเตาถลุงแร่รวมโลหะที่ริมท่าน้ำใกล้วัด ได้เปลี่ยนชื่อของวัดเป็น "วัดศรีโลหะราษฎร์บำรุง" ต่อมาเมื่อ พ.ศ. 2446  พระภิกษุพรต จนฺทโสภ ได้มาจำพรรษาและได้เป็นเจ้าอาวาสวัดศรีโลหะราษฎร์บำรุง และตำแหน่งเจ้าคณะอำเภอท่าม่วง เป็นเจ้าอาวาสรูปที่ 6 ของวัด เมื่อคราวพระบาทสมเด็จพระจุลจอมเกล้าเจ้าอยู่หัวเสด็จประพาสน้ำตกไทรโยค ทรงหยุดเรือพระที่นั่งที่หน้าท่าวัดศรีโลหะราษฎร์บำรุง เพื่อทรงสดับพระสงฆ์สวด ชัยมงคลคาถา และสมเด็จพระมหาสมณเจ้า กรมพระยาวชิรญาณวโรรส เคยเสด็จมาวัดนี้ครั้งหนึ่ง วัดนี้พระเจ้าวรวงศ์เธอ พระองค์เจ้าอาทิตย์ทิพอาภาได้ทรงอุปถัมภ์วัดนี้ จนสิ้นพระชนม์ชีพ เนื่องจากมีความสนิทกับพระครูยติวัตรวิบูลย์มาก่อน และได้สร้างขันน้ำมนต์สัมฤทธิ์ขนาดใหญ จารึกพระนามพร้อมตำแหน่งและตราประจำพระองค ์ถวายไว้แก่วัดด้วย
อุโบสถหลังเก่าได้รับการบูรณะในสมัยพระครูยติวัตรวิบูลย์ ได้สร้างรูปปั้น และยังได้สร้างรูปปั้นพระเจ้าวรวงศ์เธอ พระองค์เจ้าอาทิตย์ทิพอาภาไว้ที่หน้าประตูเข้าอุโบสถเป็นที่ระลึก ต่อมา พ.ศ. 2494 พระครูโสภณประชานารถ (นารถ นาคเสโน) ได้ดำรงตำแหน่งเจ้าอาวาสรูปที่ 9 ได้ทำการบูรณะสร้างถาวรวัตถุต่างๆ เป็นจำนวนมาก เช่น กุฏิเจ้าอาวาส กุฏิสงฆ์ ฌาปณสถาน ตึกอิ่มจิตต์ กำแพงรอบวัด หอระฆัง ศาลาการเปรียญ และอุโบสถทรงจัตุรมุขที่ภายในประดิษฐานพระพุทธรูปองค์ใหญ่ โดยบริเวณฐานพระพุทธรูปมีพระลัญจกร ของพระบาทสมเด็จพระวชิรเกล้าเจ้าอยู่หัว ผนังภายในอุโบสถตกแต่งด้วยไม้แกะสลัก เป็นเรื่องพุทธประวัติ ซึ่งช่างแกะสลักใช้เวลาแกะสลักนานหลายปี อุโบสถของวัดได้รับพระราชทานวิสุงคามสีมาเมื่อ พ.ศ. 2519
รายชื่ออักษรย่อของโรงเรียนในประเทศไทย/ซ-ณ

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ซ
| --- | --- |
เนื้อหา:: ก ข ฃ ค ฅ ฆ ง จ ฉ ช ซ ฌ ญ ฎ ฏ ฐ ฑ ฒ ณ ด ต ถ ท ธ น บ ป ผ ฝ พ ฟ ภ ม ย ร ฤ ล ฦ ว ศ ษ ส ห ฬ อ ฮ
ซ

ซ.ก.
โรงเรียนเซกา จังหวัดบึงกาฬ
โรงเรียนเซนต์ไมเกิ้ล กรุงเทพมหานคร
โรงเรียนบ้านซับปลากั้ง จังหวัดสระบุรี
ซ.ก.ว. - โรงเรียนซับนกแก้ววิทยา จังหวัดสระแก้ว
ซ.ค.
โรงเรียนโซ่พิสัยพิทยาคม จังหวัดบึงกาฬ
โรงเรียนห้องแซงวิทยาคม จังหวัดยโสธร
โรงเรียนเซนต์คาเบรียล กรุงเทพมหานคร
ซ.ค.ค. - โรงเรียนซางตาครู้สคอนแวนท์ กรุงเทพมหานคร
ซ.จ.
โรงเรียนเซนต์จอห์น กรุงเทพมหานคร
โรงเรียนซินจง จังหวัดน่าน
ซ.ญ. - โรงเรียนซับใหญ่วิทยาคม จังหวัดชัยภูมิ
ซ.ด. - โรงเรียนเซนต์ดอมินิก กรุงเทพมหานคร
ซ.ท.
เซนท์เทเรซา หนองจอก กรุงเทพมหานคร
โรงเรียนเซนต์แอนโทนี จังหวัดฉะเชิงเทรา
โรงเรียนเซนต์เทเรซา กรุงเทพมหานคร
โรงเรียนเซนต์เทเรวีนัส วิทยาลัย จังหวัดเชียงใหม่
ซ.น. - โรงเรียนเซนต์นิโกลาส จังหวัดพิษณุโลก
ซ.น.ว. - โรงเรียนซับน้อยเหนือวิทยาคม จังหวัดสระบุรี
ซ.บ.พ. - โรงเรียนซับสมบูรณ์พิทยาลัย จังหวัดขอนแก่น
ซ.บ.ว. - โรงเรียนซับสมบูรณ์วิทยาคม จังหวัดเพชรบูรณ์
ซ.ป.
โรงเรียนเซนต์ปอลหนองคาย จังหวัดหนองคาย
โรงเรียนเซนต์ปอลคอนแวนต์ จังหวัดชลบุรี
ซ.ป.ธ. - โรงเรียนเซนต์ปีเตอร์ธนบุรี กรุงเทพมหานคร
ซ.พ.
โรงเรียนน้ำซึมพิทยาคม จังหวัดอุดรธานี
โรงเรียนซำสูงพิทยาคม จังหวัดขอนแก่น
โรงเรียนเซิมพิทยาคม จังหวัดหนองคาย
ซ.ฟ. - โรงเรียนเซนต์ฟรังซิสซาเวียร์คอนแวนต์ กรุงเทพมหานคร
ซ.ฟ.ซ - โรงเรียนเซนต์ฟรังซีสเซเวียร์ จังหวัดนนทบุรี
ซ.ม.ท. - โรงเรียนเซนต์ฟรังซีสเซเวียร์ มัธโนทัย จังหวัดตาก
ซ.ม.ว. - โรงเรียนซับม่วงวิทยา จังหวัดสระแก้ว
ซ.ย.
โรงเรียนเซนต์โยเซฟ บางนา จังหวัดสมุทรปราการ
โรงเรียนเซนต์โยเซฟคอนเวนต์ กรุงเทพมหานคร
โรงเรียนเซนต์โยเซฟ ท่าแร่ จังหวัดสกลนคร
โรงเรียนเซนต์โยเซฟศรีเพชรบูรณ์ จังหวัดเพชรบูรณ์
ซ.ย.ท. - โรงเรียนเซนต์โยเซฟทิพวัล จังหวัดสมุทรปราการ
ซ.ย.ม. - โรงเรียนเซนต์โยเซฟเมืองเอก จังหวัดปทุมธานี
ซ.ย.ย. - โรงเรียนเซนต์ยอแซฟยานนาวา กรุงเทพมหานคร
ซ.ย.ร. - โรงเรียนเซนต์โยเซฟระยอง จังหวัดระยอง
ซ.ย.ว. - โรงเรียนซำยางวิทยายน จังหวัดขอนแก่น
ซ.ร. - โรงเรียนเซนต์เมรี่ จังหวัดอุดรธานี
ซ.ล.
โรงเรียนเซนต์หลุยส์ จังหวัดฉะเชิงเทรา
โรงเรียนเซนต์หลุยส์ศึกษา กรุงเทพมหานคร
ซ.ล.ค. - โรงเรียนเซไลวิทยาคม จังหวัดเลย
ซ.ว.
โรงเรียนซับบอนวิทยาคม จังหวัดเพชรบูรณ์
โรงเรียนบ้านซำหวาย จังหวัดอุบลราชธานี
ซ.ศ. - โรงเรียนซางตาครู้สศึกษา กรุงเทพมหานคร
ญ

ญ.จ.พ. - โรงเรียนหาดใหญ่เจริญราษฎร์พิทยา จังหวัดสงขลา
ญ.พ. - โรงเรียนหาดใหญ่พิทยาคม จังหวัดสงขลา
ญ.ร.ส. - โรงเรียนหาดใหญ่รัฐประชาสรรค์ จังหวัดสงขลา
ญ.ว. - โรงเรียนหาดใหญ่วิทยาลัย จังหวัดสงขลา
ญ.ว.๒ - โรงเรียนหาดใหญ่วิทยาลัย ๒ จังหวัดสงขลา
ญ.ว.ค. - โรงเรียนหาดใหญ่วิทยาคาร จังหวัดสงขลา
ญ.ส.
โรงเรียนหาดใหญ่วิทยาลัยสมบูรณ์กุลกันยา จังหวัดสงขลา
โรงเรียนสมเด็จพระญาณสังวร จังหวัดยโสธร
ฐ

ฐ.บ. - โรงเรียนมัธยมฐานบินกำแพงแสน จังหวัดนครปฐม
ฐ.ป. - โรงเรียนฐานปัญญา กรุงเทพมหานคร
ณ

ณ.ร. - โรงเรียนฤทธิณรงค์รอน เขตบางกอกใหญ่ กรุงเทพมหานคร
รักคำโตโต

| "รักคำโตโต" |
| --- | --- |

เพลงโดยลุลา และเบน ชลาทิศ
จากอัลบั้มLEVITATE
วางจำหน่าย: 1 ตุลาคม พ.ศ. 2558
บันทึกเสียง: พ.ศ. 2558
แนวเพลง: โซลป็อป
ความยาว: 4:30
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: ฟองเบียร์
โปรดิวเซอร์: บริพัตร หวานคำเพราะ
"รักคำโตโต" เป็นซิงเกิลของ ลุลา และเบน ชลาทิศ ในปี พ.ศ. 2558 ประพันธ์เนื้อร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย บริพัตร หวานคำเพราะ ออกจำหน่ายครั้งแรกในวันที่ 1 ตุลาคม พ.ศ. 2558
โดยเพลงนี้เป็นครั้งแรกที่สองศิลปินคุณภาพ เนื้อเสียงมากเอกลักษณ์อันดับต้นๆของประเทศระหว่าง ลุลา และ เบน ชลาทิศ ที่มาถ่ายทอดเพลงรักและท่วงทำนองอันกลมกล่อ­ม ที่พร้อมมอบให้กับทุกๆคนแทนความรู้สึกดี­ดี
รักคำโตโต เป็นเพลงที่พูดถึงในรูปแบบของความอ่อนหวาน น่ารัก และการบอกรักคำโตโต ในส่วนของดนตรีมีการจัดวางเครื่องดนตร­ีให้เข้ากับเนื้อหาและเนื้อร้องที่ถูกจัดว­างมาให้เข้ากับศิลปินทั้งคู่
การตอบรับ

เพลง "'รักคำโตโต" ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 37
ซี้ดเอฟเอ็ม ชาร์ตท็อป 20: 12
อีเอฟเอ็ม ชาร์ต 94 ท็อป แอร์เพลย์: 11
ยูยะ อูจิดะ

| ยูยะ อูจิดะ |
| --- | --- |
เกิด: 3 ธันวาคม พ.ศ. 2508 (58 ปี) ฮิเดกาซุ อูจิดะ   (ญี่ปุ่น: 内田 秀和; โรมาจิ: Uchida Hidekazu)
คู่สมรส: สมรส มีบุตร 1 คน
อาชีพ: นักพากย์และนักแสดง
สังกัด: คณะละครไฮยูซะ
ยูยะ อูจิดะ (ญี่ปุ่น: 内田夕夜; โรมาจิ: Uchida Yūya) เป็นนักพากย์และนักแสดงชายชาวญี่ปุ่นเกิดเมื่อวันที่ 3 ธันวาคมพ.ศ. 2508ในเมืองมิซาโตะ จังหวัดไซตามะ สังกัดคณะละครไฮยูซะแรกเริ่มนั้นเริ่มงานจากการเป็นนักแสดงละครเวทีของคณะละครไฮยูซะ จากนั้นจึงมีผลงานพากย์ภาพยนตร์และละครต่างประเทศ ก่อนเข้าสู่วงการพากย์การ์ตูนอนิเมะและเกม
ประวัติ

วันเกิด : 3 ธันวาคม พ.ศ. 2508
บ้านเกิด : จังหวัดไซตามะ ประเทศญี่ปุ่น
สังกัด : คณะละครไฮยูซะ
น้ำหนัก : 52 กิโลกรัม
ส่วนสูง : 173 เซนติเมตร
หมู่เลือด: บี
ความสามารถพิเศษ: บิลเลียด, การออกกำลังกายโดยใช้เครื่องออกกำลังกาย
งานอดิเรก: บิลเลียด, แต่งรถ, งานช่างไม้
จบการศึกษาจากวิทยาลัยการดนตรีและการละครโทโฮกาคุเอ็น (Toho Gakuen College of Drama and Music)สาขาการแสดง ในสมัยมัธยมศึกษาตอนต้นได้เข้าชมรมการแสดง และเป็นครั้งแรกที่ได้แสดงละคร ในสมัยมัธยมศึกษาตอนปลายก็ได้ทำทั้งการแสดงละครและการถ่ายทำภาพยนตร์ 8 ม.ม. ใฝ่ฝันว่าอยากจะทำงานด้านออกแบบตกแต่งเวทีละคร และไม่เคยคิดว่าตนเองจะได้มาทำงานเบื้องหน้าเลย แม้ว่าชื่อจริงจะชื่อฮิเดกาซุ แต่ในสมัยเป็นนักเรียนในวิทยาลัยถูกตั้งชื่อเล่นว่า "ยูยะ" ซึ่งมีที่มาจากศิลปินญี่ปุ่นอีกท่านที่ชื่อ ยูยะ อูจิดะ (内田裕也) หลังจากนั้นจึงใช้ชื่อนี้ในการเข้าวงการในเวลาต่อมา เป็นเพื่อนร่วมชั้นเรียนกับนักแสดงหญิงอันนะ นาคางาวะ และนักพากย์หญิงมิสะ วาตานาเบะ ผลงานพากย์เรื่องแรกคือละครฝรั่งเรื่อง Touching Evil (UK) รับบทพากย์เสียงของนายตำรวจหนุ่ม มาร์ค ริเวอรส์  ในเวลาว่างจากงานชอบใช้เวลาไปกับการขับรถเล่น อ่านหนังสือและดื่มชา นอกจากนี้เนื่อจากต้องออกเดินทางเพื่อเปิดการแสดงไปทั่วประเทศ จึงเคยไปมาแล้วทั่วญี่ปุ่น เหลือเพียงแต่เกาะโอกินาว่าเท่านั้นที่ยังไม่เคยไป หากปีไหนมีงานมาก ก็อาจต้องขึ้นแสดงถึง 100 ครั้ง เป็นคนชอบทานของหวานทั้งของหวานญี่ปุ่นและของหวานของตะวันตก เวลาออกเดินสายก็มักจะหาขนมชื่อดังประจำเมืองอยู่เสมอ ของหวานที่ตอนนี้ติดใจอยู่ คือ คุริคินตง ของร้าน สุยะ ในจังหวัดกิฟุ เมืองนากัตสึงาวะ เคยประกาศในบล็อกส่วนตัวว่าชอบนักเขียนบทละครชาวอังกฤษชื่อ Alan Ayckbourn และเคยได้พบกับนักเขียนท่านนี้อีกด้วย นอกจากนี้ยังเคยแสดงในเรื่อง Women in Mind และยังเคยมีโอกาสได้ชมการแสดงละครเรื่อง Communicating Doorsในรอบปฐมทัศน์ที่ประเทศอังกฤษโดยเจ้าตัวบอกว่าประทับใจจนน้ำตาไหลในฉากสุดท้ายเลยทีเดียว
เคยถูกถามคำถามจิตวิทยาถึงเรื่องผู้หญิงแบบที่ชอบ โดยให้เลือกลักษณะของผู้หญิงที่ชอบมา 3 แบบ และได้คำตอบว่า คนที่ยิ้มสวย คนที่มีท่วงท่าเคลื่อนไหวงดงาม และคนที่เอาใจใส่ผู้อื่น และเมื่อถูกถามต่อไปว่าหากหากมีผู้หญิงแบบนั้นปรากฏตัวออกมา 2 คนและจะต้องเลือกคนใดคนหนึ่ง จะใช้เกณฑ์ใดอีกในการเลือก และคำตอบของเขาคือ "ผู้หญิงที่กอดแล้วรู้สึกดี" ซึ่งคำตอบของคำถามจิตวิทยานี้คือ เงื่อนไขสุดท้ายที่ใช้เลือกแท้จริงแล้วคือสิ่งที่สำคัญที่สุดในการใช้เลือกเพศตรงข้าม และยังให้สัมภาษณ์ว่าเวลามีความรักแล้วจะไม่ใช่พวกที่ชอบโทรศัพท์หาหรือส่งเมล์ แต่จะใช้การส่งจดหมายบ้างเป็นบางครั้ง และเมื่อครั้งที่ไปแสดงยังเมืองโอโนะมิจิในฮิโรชิม่า ก็เคยตามหาไปรษณียบัตรภาพเพื่อส่งให้ โดยให้เหตุผลว่าเมล์ไม่สามารถสื่อถึงความสวยงามของทิวทัศน์ได้เพียงพอ และบอกว่าแม้ว่าตนเองจะไม่ใช่คนที่ละเอียดอ่อน แต่ในฐานะผู้ชายก็จะคอยปกป้อง
ในวันที่ 13 มกราคม พ.ศ. 2551 ได้ประกาศการแต่งงานในบล็อกส่วนตัวและในวันที่ 27 สิงหาคม ปีเดียวกันได้ประกาศถึงการเกิดของลูกชาย และเรียกบุตรชายตนเองว่า "แสงจันทร์" (ญี่ปุ่น: 月光; โรมาจิ: Gekkō) ซึ่งน่าจะเป็นนามแฝง แต่ไม่มีการระบุถึงผู้เป็นภรรยาเลย
ผลงาน > ผลงานพากย์ > ภาพยนตร์ต่างชาติ

The Sting (1973) พากย์เสียงของ จอห์นนี่ ฮุกเกอร์ (โรเบิร์ต เรดฟอร์ด) เฉพาะ DVD
Titanic (1997) พากย์เสียงของ แจ๊ค ดอว์สัน (ลีโอนาโด ดิคาปริโอ) เฉพาะของฟูจิทีวี
Eyes Wide Shut (1999) พากย์เสียงของ พนักงานโรงแรม
The Patriot (2000) พากย์เสียงของ กาเบรียล มาติน (ฮีธ เลดเจอร์) เฉพาะทางโทรทัศน์
Good Bye Lenin! (2002) พากย์เสียงของ อเล็กซ์ (เดเนี่ยล บรูห์ล)
Resident Evil (2002) พากย์เสียงของ แมท แอดดิสัน (เอริค เมบิอุส) เฉพาะทางโทรทัศน์
Terminator 3: Rise of the Machines (2003) พากย์เสียงของ สก๊อต เมสัน (Mark Famiglietti) เฉพาะ DVD และฉายในโรง
Freddy vs. Jason (2003) พากย์เสียงของ วิล โรลลิ่งส์ (เจสัน ริทเตอร์) เฉพาะ DVD
Too Beautiful To Lie เกาหลี: 그녀를 믿지 마세요 (2004) พากย์เสียงของ เจ ฮี จอล (คัน ดอง วาน)
The Note Book (2004) พากย์เสียงของ โนอา (ไรอัน กอสลิ่ง)
Close (2004) พากย์เสียงของ แดน (จู๊ด ลอว์)
Kinsey Let's Talk About Sex (2004) พากย์เสียงของ ไคลด์ มาร์ติน (ปีเตอร์ ซาร์สการ์ด)
Ladies in Lavender (2004) พากย์เสียงของ แอนเดรีย (เดเนี่ยล บรูห์ล)
The Assassination of Richard Nixon (2004) พากย์เสียงของ ซามูเอล บิ๊ก (ฌอน เพนน์)
Daddy-Long-Legs เกาหลี: 키다리 아저씨 (2005) พากย์เสียงของ คิม จุน โฮ (ยอน จอง ฮุน)
Pride & Prejudice (2005) พากย์เสียงของ วิคแฮม (รูเพิร์ต เฟรนด์)
The Skeleton Key (2005) พากย์เสียงของ ลุค (ปีเตอร์ ซาร์สการ์ด)
Aeon Flux (2005) พากย์เสียงของ โอเรน กู๊ดไชลด์ (จอห์น ลี มิลเลอร์)
Breakfast on Pluto (2005) พากย์เสียงของ แพทริค (ซิลเลียน เมอร์ฟี) เฉพาะ DVD
The Promise (2005) พากย์เสียงของ วูฮวน (เซียะถิงฟง) เฉพาะ DVD
Mrs. Henderson Presents (2005) พากย์เสียงของ เบอตี้ (วิล ยัง)
Match Point (2005) พากย์เสียงของ คริส (โจนาธาน รีส เมเยอร์ส)
Un long dimanche de fiançailles (2005) พากย์เสียงของ มาเน็ก (กัสปาร์ อุลลิแอล)
The Wind That Shakes the Barley (2006) พากย์เสียงของ เดเมี่ยน โอ โดโนแวน (ซิลเลียน เมอร์ฟี)
Yasu เกาหลี: 야수 (2006) พากย์เสียงของ โอ จิ นุ (ยู จิ เท)
The Departed (2006) พากย์เสียงของ บิลลี่ คอสติกัน (ลีโอนาโด ดิคาปริโอ)
Rush Hour 3 (2007) พากย์เสียงของ เคนจิ (ซานาดะ ฮิโรยูกิ)
ผลงาน > ผลงานพากย์ > ละครโทรทัศน์ต่างชาติ

Without a Trace 3 พากย์เสียงของ แลนซ์ (ตอนที่ 17)
The Sad Love Story เกาหลี: 슬픈연가 พากย์เสียงของ อี กุน วู (ซองซึงฮอน)
Sabrina, the Teenage Witch พากย์เสียงของ จอร์จ
The Hospital พากย์เสียงของ ซูอี้หัว (เจอร์รี เหยียน)
Supernatural พากย์เสียงของ แซม วินเชสเตอร์ (จาเรด พาดาเล็กกี) ตั้งแต่ซีซั่น 3
Touching Evil (UK) พากย์เสียงของ มาร์ค ริเวอรส์ (Shaun Dingwal)
Damages พากย์เสียงของ เกรกอรี่ มารีน่า (ปีเตอร์ ฟาซิเนลลี)
Band of Brothers พากย์เสียงของ นายพัน โรเบิร์ต ซิงค์ (Dale Dye)
GSG 9 - Ihr Einsatz ist ihr Leben พากย์เสียงของ คอนนี่ ฟอน เบรนดอร์ป (Andreas Pietschmann)
ผลงาน > ผลงานพากย์ > อนิเมะ (โทรทัศน์)

ตัวหนาหมายถึงพากย์เป็นตัวละครเด่น
อายชีลด์ 21 รับบทเป็น คิด (มุชะโนะโคจิ ชิเอ็น)
ไคบุทสึโจะโอ (ญี่ปุ่น: 怪物王女; โรมาจิ: Kaibutsu Jo'ou) รับบทเป็น เอมีล
Ghost in the Shell: S.A.C. Solid State Society รับบทเป็น โคชิคิ ทาเทะอาคิ
เซ็ทไตคะเรนชิลเดรน (ญี่ปุ่น: 絶対可憐チルドレン; โรมาจิ: Zettai Karen Children) รับบทเป็น อูจิดะ
โซลอีทเตอร์ รับบทเป็น ดอกเตอร์ แฟรงเกน สไตน์
นิจูเมนโซโนะมุสุเมะ (ญี่ปุ่น: 二十面相の娘; โรมาจิ: Nijū Mensō no Musume)  รับบทเป็น จอมโจรยี่สิบหน้า
บลูดราก้อน เทนไคโนะชิจิริว (ญี่ปุ่น: BLUE DRAGON 天界の七竜; โรมาจิ: Blue Dragon Tenkai no Shichiryū) รับบทเป็น ฮิลเดกัลด์ (ชาย)
มุเก็นโนะจูนิน (ญี่ปุ่น: 無限の住人; โรมาจิ: Mugen no Jūnin) รับบทเป็น ชินริจิ
ผลงาน > ผลงานพากย์ > อนิเมะ(ภาพยนตร์)

เกคิโจบัง โคจูโอจะ มุชิคิง เกรทเตสแชมเปียน เอะโนะมิจิ (ญี่ปุ่น: 劇場版 甲虫王者ムシキング グレイテストチャンピオンへの道; โรมาจิ: Gekijōban Kōchū Ōja Mushi Kingu Gureitesuto Chanpion e no Michi) รับบทเป็น ศาตราจารย์เนบ
ผลงาน > ผลงานพากย์ > เกม

คินอิโระโนะคอร์ดา 2 (ญี่ปุ่น: 金色のコルダ2; โรมาจิ: Kiniro no Koruda 2) รับบทเป็น คิระ อากิฮิโกะ
คินอิโระโนะคอร์ดา 2 อังกอร์ (ญี่ปุ่น: 金色のコルダ2アンコール; โรมาจิ: Kiniro no Koruda 2 Ankōru) รับบทเป็น คิระ อากิฮิโกะ
โบคุโนะนัทสึยาสุมิ 2 อุมิโนะโบเคนเฮน (ญี่ปุ่น: ぼくのなつやすみ2 海の冒険篇; โรมาจิ: Boku no Natsuyasumi 2 Umi no Bōken Hen) รับบทเป็น ยาสุดะ
โมบิลสูทกันดั้มแบ็ทเทิลฟิลด์เร็คคอร์ด U.C. 0081 รับบทเป็น เอริค แบล็นเก้
ผลงาน > ผลงานพากย์ > ละครวิทยุ

โอชีมารุ เธียเตอร์ เซอร์บีรุส โคเทตสึโนะเรียวเคน (ญี่ปุ่น: 押井守シアター ケルベロス鋼鉄の猟犬; โรมาจิ: Oshīmaru Shiatā Keruberosu Kōtetsu no Ryōken) รับบทเป็น สิบโทเบนจามิน เราท์
ผลงาน > ผลงานพากย์ > ภาพยนตร์ญี่ปุ่น

ชิน อนนะทาจิกุยชิเรทสึเดน (ญี่ปุ่น: 真・女立喰師列伝; โรมาจิ: Shin Onna Tachiguishi Retsuden) พากย์เสียงของ เจ้าของร้าน คามิยามะ เคนจิ
ผลงาน > ละครเวที

ฟูลเซอร์เคิล (ญี่ปุ่น: フルサークル; โรมาจิ: Furu Sākuru)
มุระโอกะ อิเฮย์ จิเด็น  (ญี่ปุ่น: 村岡伊平次伝; โรมาจิ: Muraoka Ihei Jiden)
แฮมเลต
เมฟิสโท
อิโน ทาดาทาคะ โมโนกาตาริ (ญี่ปุ่น: 伊能忠敬物語; โรมาจิ: Inō Tadataka Monogatari)
อานาตะมาเดะโนะโรคุนิน (ญี่ปุ่น: あなたまでの6人; โรมาจิ: Anata made no Rokunin)
จิโดริ (ญี่ปุ่น: 千鳥; โรมาจิ: Chidori)
Twelfth Night, Or What You Will
เพนัลตี้ มาเรีย (ญี่ปุ่น: ペナルティ・マリア; โรมาจิ: Penaruti Maria)
เคียวโนะอะเมะ อาชิตะโนะคาเซะ (ญี่ปุ่น: きょうの雨 あしたの風; โรมาจิ: Kyō no Ame Ashita no Kaze)
อาคะฮิเงะ (ญี่ปุ่น: 赤ひげ; โรมาจิ: Akahige)
ผลงาน > อื่นๆที่เกี่ยวข้องกับเกมและอนิเมะ > Event

Neoromance Festa 9 วันที่ 8 กันยายน ปี พ.ศ. 2550 ทั้งรอบกลางวันและรอบค่ำ
Neoromance Festa Kin'iro no Corda ~Primo Passo~ Seisogaku'insai วันที่ 10 ตุลาคม และ 11 ตุลาคม ปี พ.ศ. 2550
Neoromance Live 2008 Summer วันที่ 28 มิถุนายน ปี พ.ศ. 2551 ทั้งรอบกลางวันและรอบค่ำ
Neoromance Festa 10 วันที่ 6 ธันวาคม 7 ธันวาคม 27 ธันวาคม และ 28 ธันวาคม ปี พ.ศ. 2551 ทั้งรอบกลางวันและรอบค่ำ
Soul Eater Soul.1 Animate Genteihan Hatsubai Ki'nen Event (ญี่ปุ่น: ソウルイーター SOUL.1　アニメイト限定版　発売記念イベント)
แหล่งข้อมูลอื่น

Uchida Yuuya เก็บถาวร 2010-04-09 ที่ เวย์แบ็กแมชชีน,บล็อกส่วนตัว (ญี่ปุ่น)
Haiyuza Theatre Company เก็บถาวร 2008-09-14 ที่ เวย์แบ็กแมชชีน,เว็บไซต์อย่างเป็นทางการของคณะละครไฮยูซะ (ญี่ปุ่น)
วัดเลาเต่า

| วัดเลาเต่า |
| --- | --- |

ที่ตั้ง: ตำบลห้วยพระ อำเภอดอนตูม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูวิมลสิทธิชัย (สุนิมฺมโล)
 สถานีย่อยพระพุทธศาสนา
วัดเลาเต่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีพื้นที่ตั้งวัดเนื้อที่ 15 ไร่ 1 งาน 81 ตารางวา ปัจจุบันพระครูวิมลสิทธิชัย (สุนิมฺมโล) ดำรงตำแหน่งเจ้าอาวาส
หลวงพ่อแกะ อินทะสะโร เป็นผู้ริเริ่มสร้างวัดเมื่อ พ.ศ. 2472 ซึ่งอยู่เหนือไปทางด้านทิศเหนือของวัดในปัจจุบันประมาณ 300 เมตร และสร้างโรงเรียนประชาบาลขึ้นเมื่อปี พ.ศ. 2481 ต่อมาหลวงพ่อแกละ อินทะสะโร ได้ถึงแก่มรณภาพลง ไม่มีผู้ดูแลวัด ทำให้วัดเป็นวัดร้าง ต่อมาได้มีผู้ศรัทธาถวายที่ดินให้สร้างวัด ณ บ้านทุ่งพิชัย จึงได้ย้ายไปสร้างวัดที่บ้านทุ่งพิชัย เป็นเหตุให้หมู่บ้านเลาเต่าไม่มีวัด ในปี พ.ศ. 2519 ผู้นำท้องถิ่นซึ่งนำโดยนายแหลม นาคนาโส นายฮุย แซ่โค้ว นายนวล สิมมา ผู้ใหญ่บ้านหมู่ที่ 5 นายบุญมี ลือมอญ ผู้ใหญ่บ้านหมู่ที่ 6 ตำบลห้วยพระพร้อมด้วยประชาชนบ้านเลาเต่า ร่วมกันบริจาคเงิน ในการซื้อที่ดินสร้างวัดขึ้นใหม่ซึ่งเป็นที่ตั้งปัจจุบัน จนได้รับอนุญาตสร้างวัดเมื่อวันที่ 31 ตุลาคม พ.ศ. 2522 โดยได้มีนายแหลม นาคนาโส เป็นผู้ขออนุญาตสร้างวัด และได้นิมนต์พระอาจารย์นำ สุนิมมะโล จากวัดตาก้อง มาเป็นเจ้าอาวาส ต่อมา พ.ศ. 2535 ได้เริ่มสร้างอุโบสถลักษณะทรงไทยประยุกต์ 3 ลดและได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
รายชื่ออักษรย่อของโรงเรียนในประเทศไทย/ช

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ช
| --- | --- |
เนื้อหา:: ก ข ฃ ค ฅ ฆ ง จ ฉ ช ซ ฌ ญ ฎ ฏ ฐ ฑ ฒ ณ ด ต ถ ท ธ น บ ป ผ ฝ พ ฟ ภ ม ย ร ฤ ล ฦ ว ศ ษ ส ห ฬ อ ฮ